Id-Deċiżjoni tal-Kummissjoni
tat-18 ta’ Frar 2004
li tiffissa għas-sena 2004 allokazzjoni ndikattiva bejn l-Istati Membri tal-finanzjament mill-Fond Komunitarju tat-Tabakk tal-miżuri msemmija fl-Artikoli 13 u 14 tar-Regolament (KE) Nru 2182/2002
(notifikata bid-dokument numru K(2004) 493)
(2004/148/KE)
IL-KUMMISSJONI TAL-KOMUNITAJIET EWROPEJ
Wara li kkunsidrat it-Trattat li jistabbilixi l-Komunitajiet Ewropej,
Wara li kkunsidrat ir-Regolament tal-Kunsill (KEE) Nru 2075/92 tat-30 ta’ Ġunju 1992 fuq l-organizzazzjoni komuni tas-suq tat-tabakk mhux ipproċessat [1], u partikolarment l-Artikolu 14(a) tiegħu,
Billi:
(1) L-Artikoli 13 u 14 tar-Regolament tal-Kummissjoni (KE) Nru 2182/2002 tas-6 ta’ Diċembru 2002 li jniżżlu regoli dettaljati għall-applikazzjoni tar-Regolament tal-Kunsill (KEE) Nru 2075/92 dwar il-Fond Komunitarju tat-Tabakk [2], jipprovdu miżuri biex jippromwovu skambju fil-produzjoni tat-tabakk. Dawk il-miżuri għandhom jiġu ffinanzjati mill-Fond Komunitarju tat-Tabakk stabbilit permezz ta’ l-Artikolu 13 tar-Regolament (KEE) Nru 2075/92.
(2) L-ammont totali disponibbli għall-Fond Komunitarju tat-Tabakk għall-2004 huwa ta’ 28,8 miljun EUR, li minnhom 50 % għandhom jiġu wżati biex jiffinanzjaw miżuri speċifiċi biex jgħinu lil dawk li jkabbru t-tabakk sabiex jaqilbu għal uċuħ tar-raba’ oħra jew għal attivitajiet ekonomiċi oħra li joħolqu l-impjiegi u biex jiffinanzjaw studji relatati.
(3) Għalhekk huwa neċessarju li tiġi ffissata allokazzjoni ndikattiva ta’ l-ammont disponibbli bejn l-Istati Membri konċernati skond l-Artikolu 17(2) tar-Regolament (KE) Nru 2182/2002.
(4) Il-miżuri msemmija f’din id-Deċiżjoni huma skond l-opinjoni tal-Kumitat ta’ Ġestjoni tat-Tabakk,
ADOTTAT DIN ID-DEĊIŻJONI:
Artikolu 1
Għas-sena 2004, l-allokazzjoni indikattiva bejn l-Istati Membri tal-finanzjament mill-Fond Komunitarju tat-Tabakk dwar il-miżuri msemmija fl-Artikoli 13 u 14 tar-Regolament (KE) Nru 2182/2002 għandha tkun stabbilita kif imniżżla fl-Anness.
Artikolu 2
Din id-Deċiżjoni hija ndirizzata lill-Istati Membri.
Magħmul fi Brussel, fit-18 ta’ Frar 2004.